Ποινικές και Διοικητικές Κυρώσεις του εγκλήματος της Νομιμοποίησης Εσόδων από Εγκληματικές Δραστηριότητες και ο ρόλος της Αρχής Καταπολέμησης Νομιμοποίησης Εσόδων από Εγκληματικές Δραστηριότητες
Creators: name: Τεκούση, Ειρήνη Ιωάννη
Publisher: name: Aristotle University of Thessaloniki
Year: 2025
Subjects: Νομιμοποίηση Παράνομων Εσόδων
Αρχή Καταπολέμησης Νομιμοποίησης Εσόδων από Εγκληματικές Δραστηριότητες
Ποινικές και Διοικητικές Κυρώσεις
Money Laundering
Anti-Money Laundering National Authority
Criminal and Administrative Sanctions

description: Σκοπός της εργασίας ήταν η μελέτη των ποινικών και διοικητικών κυρώσεων του εγκλήματος της νομιμοποίησης παράνομων εσόδων από εγκληματικές δραστηριότητες και του ρόλου της Αρχής Καταπολέμησης Νομιμοποίησης Εσόδων από Εγκληματικές Δραστηριότητες. Πρόκειται για κυρώσεις άλλοτε ποινικές και άλλοτε διοικητικές, ανάλογα με το είδος του προσώπου που δρα κάθε φορά, οι ποινικές δε λαμβάνουν περαιτέρω διάφορες μορφές ανάλογα με το στάδιο της διαδικασίας που βρισκόμαστε και ανάλογα με το αρμόδιο όργανο, δικαστικό ή μη, που τις επιβάλλει. Σημαντικό μέρος της εργασίας αφιερώθηκε στον ρόλο που διαδραματίζει η ανεξάρτητη Αρχή, αρχή με εξέχοντα ρόλο στην καταπολέμηση του αδικήματος της νομιμοποίησης. Επειδή δε έχει στα χέρια της το -θα έλεγε κανείς- «υπερόπλο» της δυνατότητας επιβολής δέσμευσης περιουσιακών στοιχείων, αρμόδιο όργανο για την οποία είναι ο Πρόεδρός της, έχουν εγερθεί βάσιμοι δικαιοπολιτικοί προβληματισμοί που απασχόλησαν θεωρία και νομολογία. Η δυνατότητα αυτή αποτελεί τον λόγο που ο χαρακτήρας των κυρώσεων της νομιμοποίησης μπορεί να μην είναι αμιγώς ποινικός ή διοικητικός. Στο πρώτο κεφάλαιο αφενός παρατίθεται η εξέλιξη της ελληνικής νομοθεσίας για την καταπολέμηση της νομιμοποίησης εσόδων από εγκληματικές δραστηριότητες αφετέρου δε γίνεται μια σύντομη αναδρομή στα σημαντικότερα διεθνή και ευρωπαϊκά, συμβατικά και νομοθετικά, κείμενα που αποτέλεσαν στιβαρά θεμέλια για την διαμόρφωση του σύγχρονου νομοθετικού πλαισίου σε παγκόσμιο επίπεδο. Στο δεύτερο κεφάλαιο αναλύεται η δομή, η λειτουργία και οι εξουσίες της Αρχής Καταπολέμησης Νομιμοποίησης Εσόδων από Εγκληματικές Δραστηριότητες, και σε συνδυασμό με τα παραπάνω εξετάζεται η επιβολή του μέτρου της δέσμευσης περιουσιακών στοιχείων. Στο τρίτο και τέταρτο κεφάλαιο αναλύονται οι ποινικές κυρώσεις, και συγκεκριμένα η δήμευση περιουσιακών στοιχείων και οι εν στενή εννοία ποινικές κυρώσεις του άρθρου 39 του Ν. 4557/2018. Στο πέμπτο κεφάλαιο αναλύονται οι διοικητικές κυρώσεις που επιβάλλονται στα νομικά πρόσωπα, και ο τρόπος που αυτά εμπλέκονται στην τέλεση του αδικήματος της νομιμοποίησης, περαιτέρω δε γίνεται αναφορά και στις κυρώσεις που επιβάλλονται στα φυσικά πρόσωπα που είναι οι φυσικοί αυτουργοί του αδικήματος.
description: The purpose of this thesis was to study the criminal and administrative sanctions related to the crime of money laundering from criminal activities and the role of the Anti-Money Laundering Authority. These sanctions are either criminal or administrative, depending on the nature of the person involved, with the criminal sanctions taking various forms depending on the stage of the procedure and the competent body, judicial or otherwise, that imposes them. A significant part of the study focused on the role played by the independent Authority, which has a prominent position in combating the offense of money laundering. Given that it possesses the so-called "superpower" of imposing asset freezing measures, which is the responsibility of its President, significant legal and political concerns have arisen, engaging both legal theory and jurisprudence. This power is the reason why the nature of money laundering sanctions may not be purely criminal or administrative. The first chapter outlines the development of Greek legislation aimed at combating money laundering and provides a brief overview of the most important international and European conventions and legislative texts that have formed the solid foundation for shaping the modern legal framework on a global level. The second chapter analyzes the structure, operation, and powers of the Anti-Money Laundering Authority, and, in conjunction with the above, examines the imposition of asset-freezing measures. The third and fourth chapters delve into criminal sanctions, specifically the confiscation of assets and the strict criminal penalties outlined in Article 39 of Law 4557/2018. The fifth chapter examines the administrative sanctions imposed on legal entities and their involvement in the commission of money laundering offenses. Furthermore, it addresses the sanctions imposed on natural persons who are the direct perpetrators of the offense.